21.3.2023
DA
Den Europæiske Unions Tidende
C 105/17
3.
Reinforcement learning.
På dette område, al forskning, der kan anvende et reinforcement learning-system på de ovenfor beskrevne områder.
Der vil blive givet fortrinsret til forskningsforslag vedrørende nye teknologier såsom kunstig intelligens (dvs. maskinlæring, dataanalyse osv.) anvendt på IP, herunder demonstration af teknologien i det relevante miljø, udformning af prototyper og demonstration på systemniveau.
Undersøgelserne bør fortrinsvis fokusere på emner relateret til varemærker og design, selv om andre emner vil kunne indgå, såsom geografiske betegnelser, SMV'er, kundetilgange eller efter- og videreuddannelse inden for IP.
ANSVARSFRASKRIVELSE: For både parti 1 og parti 2 skal ethvert forslag til forskningsområde/-emne være relateret til mindst ét af de tre ovennævnte generelle områder.
EUIPO's endeligt udvalgte emner vil vedrøre emner af væsentlig interesse for kontoret (selv om de kun er relateret til ét af de tre områder).
Vurderingen af de enkelte forslag vil være baseret på objektive, gennemsigtige og foruddefinerede standardkriterier (f. eks. forslagets kvalitet, de udvalgte ansøgeres kapacitet, forventet effekt, budgetforslagets troværdighed) som defineret i kapitel II nedenfor.
Projekter med den største relevans for kontoret vil blive taget i betragtning.
Disse omfatter f.eks.
projekter, der genererer relevant empirisk evidens til gavn for beslutningstagere og virksomhedsstrateger, forskellige relevante IP-fokuserede projekter eller datarelaterede initiativer samt SMV-programmet.
Yderligere oplysninger findes i kapitel I i retningslinjerne for ansøgere.
2.
Tilskudsberettigelse
2.1.
Tilskudsberettigede ansøgere Denne indkaldelse er kun åben for akademiske forskere, der er tilknyttet universiteter eller forskningsinstitutioner (offentlige eller private) i en af EU's 27 medlemsstater.
De er tilskudsberettigede under programmet, uanset deres nationalitet (dog forudsat, at de er bosiddende i EU).
Forskerne kan være ph.d.-kandidater, seniorforskere, fakultetsmedlemmer eller forskere af enhver anden art på det akademiske område.
En ansøgning kan indgives af én ansøger eller af flere ansøgere.
Kun ét forslag pr. forsker pr. indkaldelse vil blive evalueret.
Offentlige enheder, der modtager midler eller støtte fra EUIPO gennem andre finansieringsordninger, som f.eks. samarbejdsprogrammer, og som forfølger samme mål som denne indkaldelse, er ikke tilskudsberettigede (f.eks. nationale og regionale IP-myndigheder eller internationale organisationer).
2.2.
Tilskudsberettigede aktiviteter Forskningsundersøgelser om emner relateret til IP og IT, som defineret i emnebeskrivelsen i indkaldelsen af forslag.
Projekternes maksimale varighed er 12 måneder fra underskrivelsen af tilskudsaftalen.
Yderligere oplysninger findes i kapitel II i retningslinjerne for ansøgere.
3.
Kriterier for udelukkelse og udvælgelse Ansøgere må ikke befinde sig i en situation, der udelukker dem fra deltagelse og/eller fra tildeling som defineret i finansforordningen vedrørende Unionens almindelige budget.
Ansøgere skal have tilstrækkelig finansiel og operationel kapacitet til at gennemføre de foreslåede aktiviteter.
Yderligere oplysninger om den dokumentation, der skal fremlægges, findes i kapitel II i retningslinjerne for ansøgere.
4.
Tildelingskriterier På grundlag af tildelingskriterierne for vurdering af tilskudsberettigede forslag fordeles der i alt 100 point med følgende vægtning: